Siem de Jong

Siem Stefan de Jong (sündinud 28. jaanuaril 1989 Aigles Šveitsis) on Hollandi jalgpallur (ründav poolkaitsja või ründaja). Ta mängib Hollandi kõrgliiga klubis SC Heerenveen.

Ta sündis Šveitsis ning kolis perekonnaga Hollandisse nelja-aastaselt. Ka tema noorem vend Luuk de Jong on jalgpallur.

2005. aastal liitus ta Amsterdami Ajaxi noorteakadeemiaga. Debüüdi Hollandi kõrgliigas tegi ta hooajal 2007–08. Esimese värava lõi ta oma debüütmängus 2007. aasta oktoobris Rotterdami Sparta vastu. Samal aastal valiti ta Ajaxi tulevikutalendiks. Ta mängis Ajaxis kokku seitse hooaega ning tuli neljal viimasel hooajal klubiga Hollandi meistriks. Individuaalselt oli kõige edukamad hooajad 2010–11, 2011–12 ja 2012–13, kui ta lõi kõigil neil hooaegadel Hollandi kõrgliigas vähemalt 12 väravat.

2014. aasta juulis sõlmis ta kuueaastase lepingu Inglismaa Premier League'i klubiga Newcastle United."Transfer is rond: Ajax neemt razendsnel afscheid van trouwe aanvoerder". Voetbal Primeur. 1.7.2014. Vaadatud 22.1.2019 Sama aasta septembri alguses sai ta vigastada, mille tõttu sai ta meeskonna juurde naasta alles 2015. aasta veebruaris. Premier League'is jäi tal lõpuks läbimurre tegemata ning ainasa värava lõi ta liigas 25. aprillil 2015 mängus Swansea City vastu.

Hooajal 2016–17 naasis ta Hollandi kõrgliigasse, liitudes laenulepingu alusel PSV Eindhoveniga. 2017. aasta augustis sõlmis ta taas lepingu Amsterdami Ajaxiga."Ajax haalt Siem de Jong terug naar de Eredivisie". Voetbal International. 28.8.2017. Vaadatud 22.1.2018 2018. aasta augustis suundus ta üheks hooajaks laenule Austraalia kõrgliiga klubisse Sydneysse."Sydney FC unveil latest marquee signing Siem de Jong". The Guardian. 23.8.2018. Vaadatud 22.1.2019 Ta tuli sel hooajal Sydneyga Austraalia meistriks. Hooajal 2019–20 mängis ta taas Ajaxis, kuid tema arvele jäi kogu hooaja jooksul vaid kaheksa mängu.

2020. aasta hooajal mängis ta Major League Socceri klubis FC Cincinnati. 2020. aasta detsembris sõlmis ta lepingu Heerenveeniga."Former FC Cincinnati midfielder Siem de Jong lands at SC Heerenveen". mlssoccer.com. 4.12.2020. Vaadatud 28.12.2020

Hollandi jalgpallikoondises pidas De Jong aastatel 2010–2013 kokku kuus mängu. Ainsad kaks väravat tulid 7. juunil 2013 peetud sõprusmängus Indoneesia vastu.

 Saavutused 
Ajax
Eredivisie: 2010–11, 2011–12, 2012–13, 2013–14
KNVB beker: 2009–10
Johan Cruijff Schaal: 2013
Sydney FC
A-League'i finaalseeria: 2018–19

 Viited 

 Välislingid 

Kategooria:Hollandi jalgpallurid
Kategooria:Amsterdami Ajaxi mängijad
Kategooria:Newcastle United FC mängijad
Kategooria:PSV Eindhoveni mängijad
Kategooria:Sydney FC mängijad
Kategooria:SC Heerenveeni mängijad‏‎
Kategooria:Premier League'i mängijad
Kategooria:Sündinud 1989